ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Σεπτεμβρίου 1994 για την τροποποίηση της απόφασης 93/693/ΕΚ για την κατάρτιση καταλόγου των κέντρων συλλογής σπέρματος ορισμένων τρίτων χωρών τα οποία έχουν εγκριθεί για την εξαγωγή κατεψυγμένου σπέρματος οικοσίτων βοοειδών στην Κοινότητα (94/609/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ της 14ης Ιουνίου 1988 του Συμβουλίου για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών (1), όπως τροποποιήθηκε τελευταία από την οδηγία 93/60/ΕΟΚ (2), και ιδίως το άρθρο 9,

Εκτιμώντας:

ότι η απόφαση 93/693/ΕΚ της Επιτροπής (3), όπως τροποποιήθηκε από την απόφαση 94/453/ΕΚ (4), καθορίζει τον πίνακα των εγκεκριμένων κέντρων συλλογής σπέρματος ορισμένων τρίτων χωρών-

ότι οι αρμόδιες κτηνιατρικές υπηρεσίες της Τσεχικής Δημοκρατίας διαβίβασαν κατάλογο των κέντρων συλλογής σπέρματος τα οποία έχουν εγκριθεί επίσημα για την εξαγωγή σπέρματος βοοειδών στην Κοινότητα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 10 του παραρτήματος της απόφασης 93/693/ΕΚ προστίθενται τα ακόλουθα κέντρα συλλογής σπέρματος όσον αφορά την Τσεχική Δημοκρατία:

ΤΣΕΧΙΚΗ ΔΗΜΟΚΡΑΤΙΑ

ISB Genetic s.r.o.

Ledecska 2917

580 01 Havlickuv Brod

Approval code: ISB CZ 01

ISB Holstein transfer a.s.

763 15 Slusovice

okr. Zlin

Approval code: ISB CZ 02

ISB Pomezi

Unichov a.s.

570 01 Litomys

Approval code: ISB CZ 03

Statni plemenarsky podnik Praha

252 09 Hradistko pod Mednikem

Approval code: ISB CZ 04

Stredoceske chovatelske sdruzeni

a.s. Ricany

281 44 Zasmuky

Approval code: ISB CZ 05

Zapadoceska plemenarska unie a.s.

317 65 Plzen-Cernice

Approval code: ISB CZ 08

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 194 της 22. 7. 1988, σ. 10.

(2) ΕΕ αριθ. L 186 της 30. 6. 1993, σ. 28.

(3) ΕΕ αριθ. L 320 της 22. 12. 1993, σ. 35.

(4) ΕΕ αριθ. L 187 της 22. 7. 1994, σ. 11.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1994 που τροποποιεί την απόφαση 86/414/ΕΟΚ όσον αφορά τον πίνακα των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα (Κείμενο που παρουσιάζει ενδιαφέρον για τον ΕΟΧ) (94/463/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1,

Εκτιμώντας:

ότι ο πίνακας των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα καταρτίστηκε αρχικά από την απόφαση 86/414/ΕΟΚ της Επιτροπής (3), όπως τροποποιήθηκε τελευταία από την απόφαση 93/607/ΕΚ (4)-

ότι από τον επιτόπου κοινοτικό έλεγχο στις εγκαταστάσεις προϊόντων με βάση το κρέας στην Αργεντινή προέκυψε ότι σε μία εγκατάσταση το επίπεδο υγιεινής έχει υποστεί αύξηση σε σχέση με τον προηγούμενο έλεγχο- ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 86/414/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 12 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 237 της 23. 8. 1986, σ. 36.

(4) ΕΕ αριθ. L 291 της 25. 11. 1993, σ. 17.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ

"" ID="1">13> ID="2">Swift Armour SA Argentina> ID="3">Rosario, Santa Fe"> ID="1">16> ID="2">Rioplatense Santa Elena SA> ID="3">Santa Elena, Entre Rios"> ID="1">89> ID="2">Carcarana SA, Planta Carcarana> ID="3">Carcarana, Santa Fe"> ID="1">239> ID="2">Maciel> ID="3">Maciel, Santa Fe"> ID="1">249> ID="2">Industrias Frigorificas Nelson SA> ID="3">Nelson, Santa Fe"> ID="1">1311> ID="2">Frymat SA> ID="3">Santa Fe, Santa Fe"> ID="1">1352> ID="2">CEPA SA, Planta Alejandro Korn> ID="3">Alejandro Korn, Buenos Aires"> ID="1">1373> ID="2">CEPA SA, Planta Venado Tuerto> ID="3">Venado Tuerto, Santa Fe"> ID="1">1399> ID="2">Carcarana SA, Planta Casilda> ID="3">Casilda, Santa Fe"> ID="1">1400> ID="2">JUCHCO SCA> ID="3">Gualeguay, Entre Rios"> ID="1">1822> ID="2">CEPA SA, Planta Villa Ballester> ID="3">Villa Ballester, Buenos Aires"> ID="1">1920> ID="2">Rioplatense SAICIF> ID="3">General Pacheco, Buenos Aires"> ID="1">1921> ID="2">San Telmo SACIAFIF> ID="3">Mar del Plata, Buenos Aires"> ID="1">1930> ID="2">Vizental y Cia SACIA> ID="3">San Jose, Entre Rios"> ID="1">2067> ID="2">CEPA SA, Planta Pontevedra> ID="3">Pontevedra, Buenos Aires"> ID="1">2612> ID="2">Nutryte SA> ID="3">Pilar, Buenos Aires">
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1994 σχετικά με αναστολή των αγορών βουτύρου σε ορισμένα κράτη μέλη (Τα κείμενα στη δανική, γερμανική, αγγλική, γαλλική και ολλανδική γλώσσα είναι τα μόνα αυθεντικά) (94/476/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2), και ιδίως το άρθρο 7α παράγραφος 1 πρώτο εδάφιο και παράγραφος 3,

Εκτιμώντας:

ότι, δυνάμει του κανονισμού (ΕΟΚ) αριθ. 777/87 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1634/91 (4), καθορίστηκε υπό ποιες συνθήκες είναι δυνατόν να αναστέλλονται και στη συνέχεια να επαναφέρονται οι αγορές βουτύρου και αποκορυφωμένου γάλακτος σε σκόνη και, σε περίπτωση αναστολής, τα εναλλακτικά μέτρα που είναι δυνατόν να λαμβάνονται-

ότι ο κανονισμός (ΕΟΚ) αριθ. 1547/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2011/91 (6), καθόρισε τα κριτήρια με βάση τα οποία καθορίζονται και αναστέλλονται οι αγορές βουτύρου με διαγωνισμό σε ένα κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε μια περιοχή-

ότι η απόφαση 94/443/ΕΚ της Επιτροπής (7) προβλέπει την αναστολή των εν λόγω αγορών σε ορισμένα κράτη μέλη- ότι, από τις πληροφορίες σχετικά με τις τιμές της αγοράς, προκύπτει ότι ο όρος που προβλέπεται στο άρθρο 1 παράγραφος 3 του κανονισμού (ΕΟΚ) αριθ. 1547/87 πληρούται επί του παρόντος στη Δανία, στη Γερμανία, στη Γαλλία, στις Κάτω Χώρες, στη Μεγάλη Βρετανία και στη Βόρεια Ιρλανδία- ότι κρίνεται, κατά συνέπεια, απαραίτητη η αναπροσαρμογή του καταλόγου των κρατών μελών στα οποία εφαρμόζεται η εν λόγω αναστολή-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αγορές βουτύρου με διαγωνισμό που προβλέπονται στο άρθρο 1 παράγραφος 3 του κανονισμού (ΕΟΚ) αριθ. 777/87 αναστέλλονται στη Δανία, στη Γερμανία, στη Γαλλία, στις Κάτω Χώρες, στη Μεγάλη Βρετανία και στη Βόρεια Ιρλανδία.

Άρθρο 2

Η απόφαση 94/443/ΕΚ καταργείται.

Άρθρο 3

Η παρούσα απόφαση απευθύνεται στο Βασίλειο της Δανίας, στην Ομοσπονδιακή Δημοκρατία της Γερμανίας, στη Γαλλική Δημοκρατία, στο Βασίλειο των Κάτω Χωρών και στο Ηνωμένο Βασίλειο.

Βρυξέλλες, 19 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 30 της 3. 2. 1994, σ. 1.

(3) ΕΕ αριθ. L 78 της 20. 3. 1987, σ. 10.

(4) ΕΕ αριθ. L 150 της 15. 6. 1991, σ. 26.

(5) ΕΕ αριθ. L 144 της 4. 6. 1987, σ. 12.

(6) ΕΕ αριθ. L 185 της 11. 7. 1991, σ. 5.

(7) ΕΕ αριθ. L 182 της 16. 7. 1994, σ. 48.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1994 περί τροποποιήσεως της απόφασης 93/74/ΕΟΚ σχετικά με το καταστατικό της Δανίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία (94/450/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικής προστασίας που διέπουν την αγορά ζώων και τα προϊόντα της υδατολλιέργειας (1), όπως τροποποιήθηκε από την οδηγία 93/54/ΕΟΚ (2), και ιδίως το άρθρο 5,

Εκτιμώντας:

ότι, με την απόφαση 93/74/ΕΟΚ της Επιτροπής (3), η Δανία έχει αναγνωρισθεί σχετικά με τους ιχθείς ως εγκεκριμένη ηπειρωτική ζώνη και ως εγκεκριμένη παραθαλάσσια ζώνη όσον αφορά τη λοιμώδη αιματοποιητική νέκρωση και μερικώς ως εγκεκριμένη ηπειρωτική ζώνη και ως εγκεκριμένη παραθαλάσσια ζώνη όσον αφορά την ιογενή αιμαρραγική σηψαιμία SHV-

ότι η Δανία έχει υποβάλει στην Επιτροπή με την επιστολή της 14ης Μαρτίου 1994 τα απαραίτητα δικαιολογητικά σχετικά με την επέκταση της εγκεκριμένης ζώνης όσον αφορά τη SHV-

ότι, μετά από εξέταση, τα εν λόγω δικαιολογητικά επιτρέπουν την επέκταση της εγκεκριμένης ζώνης για την ιογενή αιμορραγική σημψαιμία (SHV) σε δύο κατεκλινόμενα λεκανοπέδια και στις πλησίον περιοχές-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/74/ΕΟΚ, στην πρώτη στήλη, προστίθενται οι όροι "Grejs A" και στη δεύτερη στήλη προστίθενται οι όροι "Bygholm A".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 175 της 19. 7. 1993, σ. 34.

(3) ΕΕ αριθ. L 27 της 4. 2. 1993, σ. 35.
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1994 για τον καθορισμό του ποσού των ιδίων πόρων ΦΠΑ που οφείλει η Ομοσπονδιακή Δημοκρατία της Γερμανίας για το οικονομικό έτος 1991 και σχετικά με τις δραστηριότητες που αναφέρονται στην εικοστή οδηγία 85/361/ΕΟΚ της 16ης Ιουλίου 1985 του Συμβουλίου όσον αφορά την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: παρεκκλίσεις όσον αφορά τις ειδικές ενισχύσεις που χορηγούνται σε ορισμένους γεωργούς ως αντιστάθμιση για την κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα (Το κείμενο στη γερμανική γλώσσα είναι το μόνο αυθεντικό) (94/436/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 85/361/ΕΟΚ του Συμβουλίου της 16ης Ιουλίου 1985 όσον αφορά την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: παρεκκλίσεις όσον αφορά τις ειδικές ενισχύσεις που χορηγούνται σε ορισμένους γεωργούς ως αντιστάθμιση για την κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα (1), και ιδίως το άρθρο 5,

Εκτιμώντας:

ότι, σύμφωνα με τις διατάξεις της οδηγίας 85/361/ΕΟΚ, επιτρέπεται στην Ομοσπονδιακή Δημοκρατία της Γερμανίας να χρησιμοποιήσει το φόρο προστιθέμενης αξίας ως μέσο για τη χορήγηση της ειδικής ενίσχυσης στους γεωργούς υπό τον όρο ότι δεν θα θιγούν οι ίδιοι πόροι που προέρχονται από τον ΦΠΑ-

ότι, για το οικονομικό έτος 1991, πρέπει να αυξηθούν τα καθαρά έσοδα που προέρχονται από το ΦΠΑ, τα οποία πρέπει να ληφθούν υπόψη σύμφωνα με το άρθρο 3 του κανονισμού (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (2), κατά 1 744 εκατομμύρια γερμανικά μάρκα-

ότι ο σταθμισμένος μέσος συντελεστής που αναφέρεται στο εν λόγω άρθρο ανέρχεται σε 12,7490 % για το οικονομικό έτος 1991 και είναι ακόμη δυνατόν να τροποποιηθεί-

ότι το ποσοστό των ιδίων πόρων ΦΠΑ που οφείλει η Ομοσπονδιακή Δημοκρατία της Γερμανίας για το οικονομικό έτος 1991 ανέρχεται σε 1,203862969 %-

ότι ζητήθηκε η γνώμη της συμβουλευτικής επιτροπής ιδίων πόρων όσον αφορά την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ποσό των ιδίων πόρων που προέρχεται από τον ΦΠΑ βάσει του άρθρου 5 της οδηγίας 85/361/ΕΟΚ, που οφείλει η Ομοσπονδιακή Δημοκρατία της Γερμανίας για το οικονομικό έτος 1991 ανέρχεται σε 164,682 εκατομμύρια γερμανικά μάρκα.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 13 Ιουνίου 1994.

Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 192 της 24. 7. 1985, σ. 18.

(2) ΕΕ αριθ. L 155 της 7. 6. 1989, σ. 9.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουνίου 1994 για το διορισμό μέλους της Επιτροπής Περιφερειών (94/347/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας ότι μια έδρα μέλους της εν λόγω Επιτροπής είναι κενή λόγω της παραίτησης του κ. Giorgio PASETTO, η οποία κοινοποιήθηκε στο Συμβούλιο στις 28 Απριλίου 1994,

Έχοντας υπόψη την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Carlo Proietti διορίζεται μέλος της Επιτροπής Περιφερειών σε αντικατάσταση του Giorgio Pasetto για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Λουξεμβούργο, 13 Ιουνίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαΐου 1994 για την τροποποίηση της απόφασης 88/234/ΕΟΚ σχετικά με την έγκριση μεθόδων ταξινόμησης των σφαγίων χοίρων στο Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (94/336/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η απόφαση 88/234/ΕΟΚ της Επιτροπής (3), όπως τροποποιήθηκε από την απόφαση 93/445/ΕΟΚ (4), εισήγαγε αρκετές μεθόδους ταξινόμησης για χρήση στο Ηνωμένο Βασίλειο 7

ότι ο κανονισμός (ΕΟΚ) αριθ. 3220/84 προβλέπει, στο άρθρο 2, ότι τα κράτη μέλη μπορούν να εξουσιοδοτούνται να προβλέπουν ποιοτικό τύπο διαφορετικό του ποιοτικού τύπου που καθορίζεται στο εν λόγω άρθρο όταν η εμπορική πρακτική ή οι τεχνικές ανάγκες υπαγορεύουν τέτοια παρέκκλιση 7

ότι, στο Ηνωμένο Βασίλειο, οι τεχνικές ανάγκες οι σχετικές με τη χρησιμοποίηση της μεθόδου ταξινομήσεως και, κατά συνέπεια, η εμπορική πρακτική σε ορισμένους βιομηχανικούς κλάδους, δεν προβλέπει αφαίρεση των νεφρών, του περινεφρικού λίπους και του διαφράγματος 7 ότι ενδείκνυται να ληφθούν υπόψη τα εν λόγω στοιχεία για τη διόρθωση του βάρους, ώστε να αντιστοιχεί στον καθορισμένο ποιοτικό τύπο 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ακόλουθο άρθρο 2α προστίθεται στην απόφαση 88/234/ΕΟΚ:

«Άρθρο 2αΚατά παρέκκλιση από τον ποιοτικό τύπο που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 3220/84, από τα σφάγια χοίρου δεν χρειάζεται να αφαιρούνται τα νεφρά, το περινεφρικό λίπος και το διάφραγμα πριν από τη ζύγιση και την ταξινόμηση. Για τον καθορισμό των τιμών των σφαγίων χοίρου σε συγκρίσιμη βάση, το διαπιστούμενο βάρος του θερμού σφαγίου μειώνεται:

- για σφάγεια χοίρου έως 56 kg: κατά 0,7 kg,

- για σφάγεια χοίρου από 56,5 μέχρι 74,5 kg: κατά 1,1 kg,

- για σφάγεια χοίρου έως 75 kg και άνω: κατά 1,6 kg.»

Άρθρο 2

Η παρούσα απόφαση απευθύνεται στο Ηνωμένο Βασίλειο.

Τίθεται σε ισχύ από την 1η Ιουλίου 1994.

Βρυξέλλες, 26 Μαΐου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 301 της 20. 11. 1984, σ. 1.

(2) ΕΕ αριθ. L 320 της 22. 12. 1993, σ. 5.

(3) ΕΕ αριθ. L 105 της 26. 4. 1988, σ. 15.

(4) ΕΕ αριθ. L 208 της 19. 8. 1993, σ. 36.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Απριλίου 1994 σχετικά με το διορισμό μέλους της επιτροπής των περιφερειών (94/265/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου της 26ης Ιανουαρίου 1994 περί διορισμού των τακτικών και αναπληρωματικών μελών της επιτροπής των περιφερειών για την περίοδο από τις 26 Ιανουαρίου 1994 έως τις 25 Ιανουαρίου 1998 (1),

Εκτιμώντας:

ότι μία θέση μέλους της προαναφερόμενης επιτροπής έχει κενωθεί κατόπιν της παραιτήσεως του κ. Tarcisio ANDREOLLI, η οποία γνωστοποιήθηκε στο Συμβούλιο στις 7 Απριλίου 1994-

Έχοντας υπόψη την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Tarcisio GRANDI διορίζεται μέλος της επιτροπής των περιφερειών σε αντικατάσταση του κ. Tarcisio ANDREOLLI, για το υπόλοιπο της θητείας, δηλαδή έως τις 25 Ιανουαρίου 1998.

Λουξεμβούργο, 26 Απριλίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1994 για την κατάργηση της απόφασης 92/356/ΕΟΚ σχετικά με τις εισαγωγές προϊόντων της αλιείας και της υδατοκαλλιέργειας, καταγωγής Βραζιλίας (Κείμενο που παρουσιάζει ενδιαφέρον για τον ΕΟΧ) (94/199/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που διέπουν την οργάνωση των κτηνιατρικών ελέγχων για τα προϊόντα προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 19,

Εκτιμώντας:

ότι η απόφαση 92/356/ΕΟΚ της Επιτροπής της 19ης Ιουνίου 1992 για τις εισαγωγές προϊόντων της αλιείας και της υδατοκαλλιέργειας καταγωγής Βραζιλίας (3), θεσπίστηκε λόγω της εξέλιξης μιας επιδημίας χολέρας σε αυτήν τη χώρα-

ότι, σύμφωνα με την παγκόσμια οργάνωση υγείας, η κατάσταση όσον αφορά τη χολέρα στη Βραζιλία δεν αποτελεί πλέον σοβαρό κίνδυνο για την προστασία της δημόσιας υγείας- ότι, ως εκ τούτου, πρέπει να καταργηθεί η απόφαση 92/356/ΕΟΚ και να υπαχθούν οι εισαγωγές των αλιευτικών προϊόντων καταγωγής Βραζιλίας στις διατάξεις που προβλέπονται από την οδηγία 91/493/ΕΟΚ του Συμβουλίου της 22ας Ιουλίου 1991 για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (4)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 92/356/ΕΟΚ καταργείται από την 1η Ιουνίου 1994.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 192 της 11. 7. 1992, σ. 69.

(4) ΕΕ αριθ. L 268 της 24. 9. 1991, σ. 15.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1994 για την κατάργηση του γνωμοδοτικού συμβουλίου των περιφερειακών αρχών και τοπικών αρχών (94/209/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση τηςε Ευρωπαϊκής Κοινότητας,

Εκτιμώντας:

ότι, με την απόφαση 88/487/ΕΟΚ της Επιτροπής (1), συστήνεται το γνωμοδοτικό συμβούλιο των περιφερειακών αρχών και τοπικών αρχών-

ότι το άρθρο 198Α της συνθήκης θεσπίζει τη σύσταση της Επιτροπής των Περιφερειών η οποία αποτελείται από εκπροσώπους των περιφερειακών αρχών και τοπικών αρχών, θεσμοποιώντας έτσι τη συμμετοχή των περιφερειακών αρχών και τοπικών αρχών στην επεξεργασία και την εφαρμογή των κοινοτικών πολιτικών-

ότι η Επιτροπή των Περιφερειών, η οποία προβλέπεται από τα άρθρα 198Α έως Γ της συνθήκης, άρχισε να λειτουργεί στις 9 Μαρτίου 1994-

ότι η Επιτροπή των Περιφερειών μπορεί να αναλάβει το έργο του γνωμοδοτικού συμβουλίου των περιφερειακών αρχών και τοπικών αρχών το οποίο συστάθηκε με την απόφαση 88/487/ΕΟΚ- ότι θα πρέπει, επομένως, να καταργηθεί το εν λόγω συμβούλιο,

ΑΠΟΦΑΣΙΖΕΙ:

Άρθρο 1

Η απόφαση 88/487/ΕΟΚ καταργείται.

Άρθρο 2

Η παρούσα απόφαση αρχίζει να ισχύει στις 15 Μαρτίου 1994.

Βρυξέλλες, 21 Απριλίου 1994.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 247 της 6. 9. 1988, σ. 23.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1994 που εξουσιοδοτεί το Βασίλειο των Κάτω Χωρών να επιτρέψει προσωρινά την εμπορία σπόρων σίκαλης που δεν πληρούν τις απαιτήσεις της οδηγίας 66/402/ΕΟΚ του Συμβουλίου (94/155/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 93/2/ΕΟΚ (2), και ιδίως το άρθρο 17,

το αίτημα που υπέβαλε το Βασίλειο των Κάτω Χωρών,

Εκτιμώντας:

ότι το 1993 στις Κάτω Χώρες ήταν ανεπαρκής η παραγωγή σπόρων σίκαλης που να πληρούν τις απαιτήσεις της οδηγίας 66/402/ΕΟΚ και, συνεπώς, δεν επαρκεί για να καλυφθούν οι ανάγκες της χώρας-

ότι δεν είναι δυνατόν να καλυφθεί αυτή η ζήτηση ικανοποιητικά με σπόρους από άλλα κράτη μέλη ή από τρίτες χώρες, οι οποίοι πληρούν όλες τις απαιτήσεις που ορίζονται από την εν λόγω οδηγία-

ότι πρέπει, συνεπώς, να εξουσιοδοτηθεί το Βασίλειο των Κάτω Χωρών να επιτρέψει, για περίοδο που εκπνέει στις 31 Μαρτίου 1994, την εμπορία σπόρων του προαναφερθέντος είδους που θα υπόκεινται σε λιγότερο αυστηρές απαιτήσεις-

ότι, επιπλέον, άλλα κράτη μέλη τα οποία είναι σε θέση να προμηθεύουν τις Κάτω Χώρες με αυτού του είδους σπόρους που δεν πληρούν τις απαιτήσεις της προαναφερομένης οδηγίας πρέπει να εξουσιοδοτηθούν να επιτρέψουν την εμπορία αυτών των σπόρων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτείται το Βασίλειο των Κάτω Χωρών να επιτρέψει στην επικράτειά του, για περίοδο που εκπνέει στις 31 Μαρτίου 1994, την εμπορία 400 τόνων κατ' ανώτατο όριο σπόρων σίκαλης (Secale cereale L.) που δεν πληρούν τις απαιτήσεις που ορίζονται στο παράρτημα ΙΙ της οδηγίας 66/402/ΕΟΚ όσον αφορά την ελάχιστη βλαστική ικανότητα, υπό τον όρο ότι πληρούνται οι ακόλουθες προϋποθέσεις:

α) η βλαστική ικανότητα ανέρχεται σε ποσοστό τουλάχιστον 80 % των καθαρών σπόρων-

β) η επίσημη σήμανση φέρει την ακόλουθη ένδειξη: "ελάχιστη βλαστική ικανότητα 80 %".

Άρθρο 2

Τα υπόλοιπα κράτη μέλη εξουσιοδοτούνται να επιτρέπουν στην επικράτειά τους, σύμφωνα με τους όρους που ορίζονται στο άρθρο 1, την εμπορία ποσότητας 400 τόνων κατ' ανώτατο όριο σπόρων σίκαλης. Η επίσημη σήμανση πρέπει να φέρει τις ενδείξεις που αναφέρονται στο άρθρο 1 στοιχείο β).

Άρθρο 3

Τα κράτη μέλη κοινοποιούν στην Επιτροπή πριν από τις 31 Μαΐου 1994 τις ποσότητες σπόρων που διατέθηκαν στην επικράτειά τους σύμφωνα με την παρούσα απόφαση. Η Επιτροπή ενημερώνει τα άλλα κράτη μέλη σχετικά.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 8 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 125 της 11. 7. 1966, σ. 2309/66.

(2) ΕΕ αριθ. L 54 της 5. 3. 1993, σ. 20.